**Kopsavilkums par deleģētā valsts pārvaldes uzdevuma izpildi**

|  |  |  |
| --- | --- | --- |
| 1. | Īstenotais valsts pārvaldes uzdevums un tā veicējs  | Sociālās rehabilitācijas pakalpojumu no prettiesiskām darbībām (no vardarbības) cietušiem bērniem organizē nodibinājums “Latvijas bērnu fonds” |
| 2. | Plānotais un faktiski izlietotais valsts budžeta finansējums sadalījumā pa gadiem | *2024.gadā LM pārskaitītais finansējums nodibinājumam– 3 015 650 euro;**2024. gadā, ņemot vērā 2023.gada finansējuma atlikumu, nodibinājumam pieejamais finansējums –3 060 951 euro;**2024.gadā nodibinājuma izlietotais finansējums – 2 916 510 euro.* |
| 3. | Neatbilstoši veiktie izdevumi | *Nav* |
| 4. | Neatgūto līdzekļu apmērs no neatbilstoši veiktajiem izdevumiem | *Nav* |
| 5. | Apraksts un vērtējums par valsts pārvaldes uzdevuma izpildi | *2024. gadā pakalpojumu saņēma 2349 bērnu, no kuriem 1551 bērns pakalpojumu saņēma dzīvesvietā, 798 pakalpojumu saņēma institūcijās. Par pakalpojumu sūdzības LM nav saņemtas, kā arī LBF nav saņēmis nevienu pamatotu sūdzību. 702 klienti pakalpojumu novērtējuši pozitīvi, 25 ar pakalpojumu ir apmierināti daļēji.**LBF rosina risināt jautājumu par izglītības procesu sociālās rehabilitācijas institūcijās, kas sniedz sociālo pakalpojumu bērniem, kas cietuši no prettiesiskām darbībām, papildus piešķirot līdzekļus un speciālistus, kā arī pilnveidot sociālās rehabilitācijas grozu ar dažādiem speciālistiem, piemēram, kanisterapija, deju kustības terapija, mūzikas terapiju.* |
| 6. | Citi būtiski apstākļi pēc ministrijas ieskatiem | *Ministru kabineta 2024.gada 19.decembra rīkojumu Nr. 1221 (Prot. Nr. 54 38.§)**tika apstiprināts Vardarbības pret sievieti un vardarbības ģimenē novēršanas un apkarošanas plāns 2024.–2029.gadam (turpmāk - plāns), kura mērķis ir nodrošināt integrētu, mērķtiecīgu un efektīvu politiku, lai novērstu un mazinātu vardarbību pret sievietēm un vardarbību ģimenē. Minētā plāna 2.rīcības virziena “Vardarbībā cietušo personu aizsardzības un atbalsta pasākumu nodrošināšana un to pilnveide” 4.1. pasākums paredz pilnveidot sociālās rehabilitācijas pakalpojumu bērniem, kuri cietuši no prettiesiskām darbībām, īpaši seksuālās izmantošanas, sarežģītos un komplicētos vardarbības gadījumos. Attiecīgā uzdevuma īstenošana un rehabilitācijas pakalpojuma pilnveide nodrošinās, ka pakalpojums tiks nodrošināts un pielāgots katra bērna individuālajām vajadzībām, kā rezultātā tiks novērstas vai būtiski mazinātas traumatiskās pieredzes radītās sekas, kas sekmīgi ļautu bērnam iekļauties sabiedrībā.* *Lai pilnveidotu sociālās rehabilitācijas pakalpojumu bērniem, kuri cietuši no prettiesiskām darbībām, ministrija ir uzsākusi darbu pie Ministru kabineta 2009.gada 22.decembra noteikumiem Nr.1613 "Kārtība, kādā nepieciešamo palīdzību sniedz bērnam, kurš cietis no prettiesiskām darbībām" pārskatīšanas, lai tos pilnveidotu atbilstoši bērnu vajadzībām un sekmīgāk integrētu kopējā bērnu aizsardzības sistēmā, mazinot bērnu atkārtotas viktimizācijas riskus. Līdz 2025.gada IV ceturksnim sadarbībā ar kompetentiem ekspertiem plānota minēto noteikumu jaunas redakcijas izstrāde.* |

**Daiga Jokste**

LM Bērnu un ģimenes politikas departaments

vecākā eksperte

Tālr. 20683998

daiga.jokste@lm.gov.lv

**Annija Deglava**

LM Bērnu un ģimenes politikas departaments

vecākā eksperte

Tālr. 20683946

annija.deglava@lm.gov.lv